AIŠKINAMASIS RAŠTAS

Dėl Molėtų rajono savivaldybės teritorijoje esančių kapinių priskyrimo neveikiančioms, riboto laidojimo ir veikiančioms

1. **Parengto tarybos sprendimo projekto tikslai ir uždaviniai**

Priskirti Molėtų rajono savivaldybės teritorijoje esančias kapines neveikiančiomis, riboto laidojimo ir veikiančiomis.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnis 41 punktas, 16 straipsnis 4 dalis, Kapinių tvarkymo taisyklės patvirtintos Lietuvos Respublikos Vyriausybės 2008 m. lapkričio 19 d. nutarimo Nr.1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ 5 punktas. Kultūros paveldo departamento prie Kultūros ministerijos Utenos skyriaus 2016-06-16 raštas Nr. (1.29.-U)2U-378 „Dėl kapinių sąrašo suderinimo“, bei Nacionalinio visuomenės sveikatos centro prie Sveikatos apsaugos ministerijos Utenos departamento Molėtų skyriaus 2016-06-01 raštas Nr. 2.9.23-51(21.24.3.1 9.23).

Kapinių tvarkymo taisyklėse, kurios patvirtintos Lietuvos Respublikos Vyriausybės 2008 m. lapkričio 19 d. nutarimu Nr.1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, 5 punkte nurodyta, kad kapinės priskiriamos neveikiančiomis, riboto laidojimo ir veikiančiomis, savivaldybės tarybos sprendimu.

Minėtame teisės akte nurodyta, kad kapinės priskiriamos neveikiančioms, jeigu jose negalimi nauji laidojimai dėl nustatytų visuomenės sveikatos saugos, kultūros paveldo apsaugos ar aplinkosaugos reikalavimų.

Kapinės priskiriamos riboto laidojimo kapinėms, jeigu jose nėra vietos naujoms kapavietėms formuoti, tačiau galima laidoti esamose (kur jau palaidota) kapavietėse, formuojant naujus kapus arba pakartotinai laidojant į jau esamus.

Veikiančioms kapinėms priskiriamos kapinės, kur gali būti formuojamos naujos kapavietės, formuojami nauji kapai, pakartotinai laidojama esamuose kapuose.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų priimto sprendimo projekto pasekmių nenumatoma. Teigiamos pasekmės - vykdomi teisės aktų reikalavimai. Priėmus sprendimą kapinės bus priskiriamos neveikiančiomis, riboto laidojimo ir veikiančiomis.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracijos Architektūros ir teritorijų planavimo skyrius.